คือกินยาคุมฉุกเฉินไป แล้วมีเลือดออกจากช่องคลอดในวันต่อมา พอผ่านมา7วันมีเลือดออกมานิดๆสีน้ำตายติดที่กกน อยากทราบว่าท้องไหมคะ
สวัสดีค่ะ การทานยาคุมฉุกเฉินนั้น หากทานได้รวดเร็วภายในไม่เกิน 12 ชั่วโมงหลังจากมีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนผลข้างเคียงของยาคุมฉุกเฉินที่อาจพบได้ คือ การมีเลือดออกกะปริดกะปรอยหลังทานยาไปประมาณ 1 สัปดาห์ ดังนั้นเลือดสีน้ำตาลที่ออกมา จึงน่าจะเกิดจากผลของยาคุมฉุกเฉินได้สำหรับประจำเดือนนั้น มักจะมาในช่วงเวลาเดิมหรืออาจมาล่าช้ากว่าปกติได้ แต่หากมาช้ากว่ากำหนดนานเกิน 1 สัปดาห์ แนะนำควรตรวจหาการตั้งครรภ์ดูค่ะ